Tasekla n tmaziɣt t-tteddu kan deg ubrid n timawit d leqrun, d ayen yeqqnen ɣer tmetti taqbaylit. D ayen i yeǧǧan aṭas n tɣawsiwin ur aɣ-id-lḥiqent ara, i keml-as ṭrad, yesenfel udem i tsekla n tmaziɣt taqburt . Maɛna ɣas ulama akka, yefka-d udem i tlalit n tsekla tatrart anda i d-llul tsekla n tira. Tuɣal tira d azrar yesnin amezruy, d tallalit n ugaruj ara yeqqimen i lebda, d awezɣi ad yeddel uɣebbar n tatut. Yal aɣref yesnulfa-d i tutlayt-is isekkilen ara iḍebɛen inumak n umeslay akked tutlayt akken ad ilin d inigan n tudert. Tira n yal agdud, tessa abrid i usenulfu. Syis nezmer ad nezar ifardisen yessufeg waḍu n tatut nnig cfawat. Timsirin i dteǧǧa yal timetti, ixef-nsent yella deg wayen yuran d ungal neɣ d tullist. Annect-a yessaweḍ igduden ɣer uɣbalu n liser, ɣer tala n tmusni. Ɣef aya yal agdud i wakken ur inegar ara ilaq-as tira, d aya i ydegren aṭas n yimaruyen n tutlayt taqbaylit akken ad arun ɣef tmetti taqbaylit, seg-sen Hanoutou deg useggas 1867, yura ddeqs ɣef temsal tettidir tmetti taqbayli, d lɣella id tarfed tsekla. Si tama nniḍen ad d-naf Saɛid Boulifa i yura adlis-is amenzu deg useggas n 1913 .